Jalasjärven helluntaiseurakunta - Ojenna kätesi ja avaa silmäsi - Seurakunnan blogi
Etusivu	> Seurakunnan blogi	> Ojenna kätesi ja avaa silmäsi
Ojenna kätesi ja avaa silmäsi
Teresa Palmroth | 1.4.2019 7.35
Ennen tapasin päivittäin lukea tai katsoa uutiset. Lähes joka kerta kuitenkin se maailman pahuus tuli esiin. Miten paljon vääryyttä ja niin paljon pahaa. Sydämeni särkyi monesti, vihastuin ja huokailin. Päätinkin olla lukematta uutisia.Poissa silmistä, poissa mielestä niinhän sitä sanotaan. Mutta loppujen lopuksi mitä se hyödyttäisi? Sen vain, että MINÄ olen onnellinenomassa kuplassani. Elämässäni on kaikki hyvin. Suljen vain silmäni ja sydämeni. Miten itsekäs ajatus!
Jeesus on esimerkkini. Ainakin sen tulisi olla meidän jokaisen uskovan. Mitä Jeesus olisi tehnyt? Uskon, että tiedät vastauksen.Hän ei todellakaan olisi sulkenut silmiään ja sydäntään. Päinvastoin. Maanpäällä Hän aina siunasi ja rukoili muiden ihmisten puolesta. Ojensi auttavat kätensä köyhille ja orvoille aina kun siihen oli mahdollisuus. Rakasti suurella rakkaudellaan ja yhä Hän rakastaa. Sinua ja minua.
Maailmassa on ainakin kaksi isoa ongelmaa; köyhyys ja rakkaudenpuute. Köyhyys on juuri se asia, mikä saa ihmisetturvautumaan ja tekemään vääryyksiä. Keinolla millä hyvänsä. Köyhänä sitä ajattelee on oikeus tehdä pahaa, on oikeus riistää esimerkiksi ruokaa. Täällä Suomessa köyhyyttä on vaikea ymmärtää onhan täällä sosiaalituet ja avustukset. Rakkauden puute taas, jos sitä kokee heti lapsesta saakka saa myös suurta tuhoa aikaan. Jos lapsi ei saa kokea vanhempienrakkautta, valitettavasti tuosta lapsesta voi kasvaa hyvinkin rikkinäinen nuori ja aikuinen. Se tunne kun kukaan ei rakasta.Maailma on täynnä tälläisiä ihmisiä. Nämä ovat myös asioita mihin Jumala haluaa me puutumme.
Avataan silmämmeja ojennetaan auttavat kätemme. Aivan jokaiselle tarvitsevalle. Autetaan köyhiä ihmisiä ja tehdään lähetystyötä.Ennenkaikkea pyritään rakastamaan. Tuo rakkaus millä Jumala on täyttänyt sisimpäsi saakoon vain kasvaa ja loistaa ulospäin! Rakkaus on se voima mikä muuttaa ihmisen. Nimenomaan Jumalan rakkaus Sinä ja minä voimme yhdessä muuttaa maailmaa. Saakoon uutiset kaikkialta maailmasta sytyttää meissä vain sentaistelumielen<. Taistellaan paremman maailman puolesta. Paremman elämän puolesta. Rukoillaan. Autetaan köyhiä. Rakastetaan. Ja pysytään nöyränä, muistetaan kiittää jokaisesta pienestäkin asiasta. Tuo pieni asia voi jollekkin toiselle ihmiselle suuri ja merkittävä asia.
"Lahjaksi olette saaneet, lahjaksi antakaa" ( Matt.10:9)
Ei kommentteja "Ojenna kätesi ja avaa silmäsi"
Kommentoi "Ojenna kätesi ja avaa silmäsi"
_    _     _____     ______  __    __
___   | || | ||  |__  //   /_   _// \ \\ / //
/   || | || | ||    / //     -| ||-   \ \/ //
| [] || | \\_/ ||   / //__    _| ||_    \  //
\__ ||  \____//   /_____||  /_____//    \//
-|_||   `---`    `-----`   `-----`      `